[{"text_idx": "#000002", "text": "Kanton ar Faou a zo ouzhpenn pemp kilometr warnugent led diouzh ar reter d\u2019ar c\u2019hornog, diouzh Menez Are betek lennvor Vrest a zigor ar gumun war ar mor. An aod a dremen war ouzhpenn 20 km dre borzh ar Faou, dre adste\u0302r an Doufin hag an Aon. Bevennet eo ar c\u2019hanton er c\u2019hreisteiz gant aber an Aon hag e tigor war-du ar C\u2019hreisteiz-Gevred war diazad Kastellin. Bevennet eo ste\u0302r an Aon er Gevred gant an Doufin e Pont-ar-Veuzenn hag ez a da stumman\u0303 gourenez Rosloc\u2019hen gant aber ar Faou, pehini a zo penn-pellan\u0303 aradennad Venez Are war-du ar c\u2019hornog etrezeg gourenez Kraozon.War-du ar Reter, ste\u0302r Saint-Riwall a gej gant an Doufin e Pont-ar-Veuzenn hag e reont bevenn ar c\u2019hanton gant hini Pleiben."}, {"text_idx": "#000004", "text": "Kanton ar Faou a ra 12637 hektar hag eman\u0303 e kreiz etre Norzh ha Su an departamant. Peder c\u2019humun a zo ennan\u0303 : Lopereg, Pont-ar-Veuzenn-Kimerc\u2019h, Rosloc\u2019hen hag ar Faou. E 1949 e oa 7 kumun er c\u2019hanton. Ar c\u2019humuniou\u0300 o deus diviset en em strollan\u0303 hag e 1971 ne chome nemet 4 c\u2019humun. E 1971 staget e oa bet Remengol da gumun ar Faou. An holl gumuniou\u0300 a zo izili Park Natur rannvroel Arvorig. Abaoe eil hanterenn an XIXvet kantved eo chomet stabil niver ar poblan\u0303s."}, {"text_idx": "#000005", "text": "E 1844 e oa 6.837 annezad hag e 1999 e oa 6 .548 den. Merzet \u2018vez e vez techet an dud da vont da lojan\u0303 e pennlec\u2019h ar c\u2019hanton hag e Pont-ar-Veuzenn, kumun vicherour. An div gumun all Lopereg ha Rosloc\u2019hen chomet pleg al labour-douar warno ha lec\u2019hiet en diavaez deus an hentou\u0300 pennan\u0303 o deus digresket an dud o chom enno. Ar Faou a gendalc\u2019h da sachan\u0303 war an dud abalamour d\u2019he staliou\u0300 kenwerzh ha d\u2019an douristed."}, {"text_idx": "#000006", "text": "Ar Faou, e kroaz an hentou\u0300"}, {"text_idx": "#000007", "text": "An holl hentou\u0300 ha gwenodennou\u0300 o tont deus ar C\u2019hreisteiz war-du Brest a dremen dre ar Faou koulz hag ar mont-ha-dont dre ar mor."}, {"text_idx": "#000008", "text": "Ar beajour o tont deus gourenez Kraozon pe deus Douarnenez, a dremen dre Pont Terenez a-us ar ste\u0302r Aon. An hent-houarn a zo bet savet e kastellin e 1864 hag e Brest e 1865. Al linenn etre Kastellin ha Landerne a zo bet echuet e 1867 nemetken gant daleou\u0300 abalamour d\u2019an douarou\u0300 digompez ha d\u2019ar gevezerezh a oa gant ar mont-ha-dont war ar ste\u0302riou\u0300 ha war ar mor."}, {"text_idx": "#000011", "text": "Tro-dro da 1400, ez eus 17 parrez \u2018barzh ar veskontelezh, padal e 1682 ne chom nemet un dek bennak enni. Familh ar Richelieu a zo bet kemeret o flas gant ar Rohan-Chabot. Ar re-man\u0303 a werzh al lec\u2019h d\u2019ar familh Magon de la Gervisais e 1762. Dindan an anv-man\u0303 e teuas ar Faou da vezan\u0303 ur varkizelezh e 1765."}, {"text_idx": "#000012", "text": "Ar Faou diorren ar ge\u0302r hag ar porzhs"}, {"text_idx": "#000013", "text": "Ke\u0302r ar Faou a zo enni foariou\u0300 ha marc\u2019hadou\u0300 a ra berzh, ar pezh a sikour ar ge\u0302r da greskin\u0303 etre ar XVIvet hag ar XVIIvet kantved. E fin ar XVIvet kantved e oa unnek ke\u0302r a ranke paean\u0303 tailhou\u0300, en o zouez e oa ar Faou er 6vet plas, dirak Douarnenez, Kraozon ha Karaez."}, {"text_idx": "#000014", "text": "Patrom al lec\u2019hienn-man\u0303 e kroaz-hent ur ste\u0302r hag ar mor a zo hen\u0303vel ouzh hini an Ospital a zo un nebeud kilometradou\u0300 pelloc\u2019h. Evit an div e weler ar geriadenn ledet a-hed an hent hag an iliz savet war bord an dour."}, {"text_idx": "#000015", "text": "Niver an tiez a gresk a-hed ar c\u2019hantvedou\u0300. N\u2019eo ket bet kaset da benn raktres an ijinour Le Roy (1764) a oa ennan\u0303 diskar kasimant an holl diez kozh er Faou. Goude beaj Napoleon III a oa tremenet dre ar Faou ez eus bet yalc\u2019hadou\u0300 arc\u2019hant evit lakat e skouer tu kornog ar straed meur. Dismantret eo bet ivez ar c\u2019hloz-iliz, diskaret ar garnel ha kaset ar vered e lec\u2019h all. Diskar savaduriou\u0300 kozh a oa evit spered an dud d\u2019ar mare-se un doare da vont war-raok."}, {"text_idx": "#000019", "text": "Evel kalz a vourkou\u0300 kozh e Breizh, ez eus bet er Faou daou brantad lec\u2019h ma z\u2019eo bet savet kalz a diez : ar XVIvet kantved hag ar prantad amzer etre 1850 ha 1914. Hiziv e chom c\u2019hoazh 16 ti gant un dalbenn goad o c\u2019houzout e oa bet diskaret un ugent ti bennak hen\u0303vel ouzh ar re \u2018zo chomet en o sav."}, {"text_idx": "#000022", "text": "Plasen ar marc\u2019had29590 Le Faou"}]